als_Latn dik_Latn sag_Latn
Është njoftuar disa herë se Apple do të fillojë prodhimin e gjeneratës tjetër të iPhone-ve gjatë verës. Apple mund të prezantojë iPhone 6 në vjeshtë, ashtu siç ka bërë edhe me paraardhësit e tij. Derisa krijimi i këtij telefoni inteligjent vazhdon akoma, ne kemi parë në internet disa pjesë dhe elementë të tij, edhe pse kanë ardhur nga burime jozyrtare.
Së fundmi janë shfaqur në internet imazhe të pjesës së pasme të iPhone 6. Siç edhe qe sugjeruar, pjesa e pasme e iPhone-it ka anësore të lakuara. Këtu është e vendosur edhe logoja e kompanisë Apple, që është molla e kafshuar. Thuhet se kjo logo do të përdoret si dritë për njoftime, por është shumë shpejt për të qenë të sigurt për momentin.
Versionet e iPhone 6 priten të vijnë me disa ndryshime në dizajn. Përveç ekraneve më të mëdhenj, telefonat inteligjentë të ardhshëm thuhet gjithashtu se do të jenë më të hollë dhe më të shndritshëm se paraardhësit e tyre. Deri në momentin që Apple do të prezantojë iPhone 6 zyrtarisht, me siguri që do të dalin imazhe dhe detaje të tjera të këtij lloji.
(Herë të lexuara: 376)
als_Latn als_Latn als_Latn als_Latn